İlham Əliyev

İlham Heydər oğlu Əliyev (; ; s. 24. joulukuuta 1961 Baku, Azerbaidžanin SNT, Neuvostoliitto) on ollut Azerbaidžanin presidenttinä marraskuusta 2003. Hän toimi pääministerinä elokuusta marraskuuhun 2003. Entisen presidentin Heydər Əliyevin poikana häntä ehdotettiin maan johtoon. İlham Əliyev voitti ilmoituksen mukaan 77,97 prosenttia äänistä 15. lokakuuta 2003 pidetyissä vaaleissa niiden rehellisyyden kansainvälisestä arvostelusta huolimatta. Əliyev johtaa Uusi Azerbaidžan -puoluetta.

 Tausta ja yksityiselämä 
Əliyev syntyi Bakussa vuonna 1961 Heydər Əliyevin ja Zarifa Əliyevan nuoremmaksi lapseksi. Hän opiskeli kansainvälisiä suhteita Moskovan valtionyliopistossa ja toimi valmistuttuaan siellä myös luennoitsijana. Əliyevilla on vanhempi sisko Sevil Əliyeva, joka asuu Lontoossa eikä ole juurikaan ollut julkisuudessa sitten isänsä kuoltua.

Əliyevin setä Natiq Əliyev on valtiollisen öljy-yhtiön johtaja. Valtion öljy-yhtiö on Azerbaidžanin suurin työllistäjä ja omistaa 19 prosenttia Baku–Tbilisi–Ceyhan-putkihankkeen osakkeista. Yhtiötä syytetään laajasta korruptiosta.

Vuonna 1983 Əliyev meni naimisiin Mehriban Əliyevan kanssa, joka on vuodesta 2017 lähtien ja viran perustamisesta lähtien toiminut Azerbaidžanin varapresidenttinä, johon İlham hänet nimitti. Parilla on kolme lasta: Leyla, Arzu ja Heydər.

Azerin lisäksi Əliyev puhuu myös venäjää, englantia, ranskaa ja turkkia.

 Poliittinen ura 
Əliyev valittiin uudelle kaudelle lokakuussa 2008. Hän sai 89,04 prosenttia vaalien äänistä. Yksikään kuudesta vastaehdokkaasta ei yltänyt yli kolmen prosentin osuuteen. Sekä Itsenäisten valtioiden yhteisön että Etyjin vaalitarkkailijat tunnustivat vaalien tuloksen. Vuonna 2013 Əliyev valittiin jälleen jatkokaudelle.

Vuonna 2007 Əliyev nimettiin Kansainvälisen painiliiton kunniagalleriaan. Hän on toiminut myös maan olympiakomitean puheenjohtajana.

Əliyevin viimeisin voitto presidentinvaaleissa oli vuonna 2024. 

 Poliittisia kantoja 
Vuoristo-Karabahin lisäksi Əliyev on sanonut että nykyinen Armenia kuuluu historiallisesti azereille. 

 Kunnianosoitukset 

 Azerbaidžanilaiset 

 55x55px Heydər Əliyevin ritarikunnan ritari (2005)

Lähde:

 Ulkomaalaiset 

 55x55px Turkkilaisen maailman ylin ritarikunnan ritari (Turkkilaisten maiden neuvosto, 2021)
 55x55px Italian tasavallan ansioritarikunta ketjulla (Italia, 2018)
 55x55px Kunnialegioonan suurristi (Ranska, 2007)
 55x55px Serbian tasavallan ritarikunnan II luokka (Serbia)
 55x55px Puolan tasavallan ansioritarikunnan suurristi (Puola, 2008)
 55x55px Ruhtinas Jaroslav Viisaan ritarikunnan I luokka (Ukraina, 2008)
 55x55px Kolmen Tähden ritarikunnan suurristi (Latvia, 2009)
 55x55px Kultaisen kotkan ritarikunnan ritari (Kazakstan, 2022)

Lähde:

 Lähteet 

 Aiheesta muualla 

Luokka:Azerbaidžanin presidentit
Luokka:Azerbaidžanin pääministerit
Luokka:Vuonna 1961 syntyneet
Luokka:Elävät henkilöt